b'\n_START_ARTICLE_\nPolton\n_START_SECTION_\nMala sekunda\n_START_PARAGRAPH_\nMala sekunda se v durovi lestvici pojavlja med tretjo in \xc4\x8detrto stopnjo (mi-fa) ter med sedmo in osmo (ti/si-do). Imenovana je tudi diatoni\xc4\x8dni polton, ker se pojavlja med stopnjami diatoni\xc4\x8dne lestvice. Okraj\xc5\xa1ana je z m2, njena inverzija pa je velika septima (v7)._NEWLINE_Mala sekunda je v melodi\xc4\x8dnem smislu zelo pogosto uporabljena, poseben pomen pa ima v sklopu kadenc. V avtenti\xc4\x8dnih in nepopolnih kadencah se pojavlja kot razvez vodilnega tona v toniko. V plagalni kadenci se pojavlja kot postop subdominante v medijanto. _NEWLINE_V harmonskem smislu se lahko ta interval pojavlja pri nekaterih obratih durovega septakorda; je klju\xc4\x8dni interval pri akordih z alteriranimi toni in sekundnih akordih.'